Dringende afsonderingsperiode in Auckland ingestel(Argieffoto: Unsplash) Jacinda Ardern, die eerste minister van Nieu-Seeland, het ŉ drie dag lange afsonderingsperiode in Auckland aangekondig ná drie Covid-19-gevalle in die gemeenskap aangemeld is. Die stad se 1,7 miljoen inwoners is aangesê om van middernag af by die huis te bly wanneer die vlak 3-afsonderingsperiode begin. Alle skole en ondernemings, buiten noodsaaklike dienste, word gesluit. Ardern het gesê die afsonderingsperiode is “net ingeval dit een van die Covid-19-variante is wat meer oordraagbaar is en ons met ŉ hoë graad van versigtigheid moet optree”.